Gladiolus italicus

Descrission 
Pianta erbosa ch'a viv sempre, con na gamba pla e fòrta auta da 70 a 100 cm. A l'ha da 3 a 5 feuje strèite, a lansa e con dle nervadure paralele e rilevà. Le fior a son a rape, da na banda sola, an ponta a la gama e a son gròsse, reusa porpra fòrt, dle vire con dle venadure ciaire.

 Ambient 
A chërs normalment arlongh ij camp, j'olivé, i teren erbos e le rive rocose, fin a 700m., ma a l'è sempre pi rair përchè a l'è danegià dai lavor përfond dij teren e da l'usagi dij diserbant.

 Fioridura 
Da avril a magg.

 Particolarità 
Ël nòm gladiolus a riva dal latin e a veul dì spa cita, për la forma dle feuje. As peul confondse con n'autra specie dij camp, ël Gladiolus communis, che a s'arconòss përchè a la jë smens con j'ale.

 Arferiment bibliogràfich për chi a veul fé dj'arserche pì ancreuse 
 Gladiolus italicus Mill. (1768)

Categorìa:Gladiolus
Categorìa:Fior ëd montagna